Псори зэхозэрыхьыж
Къэбэрдей-Балъкъэрым футболымкIэ и щIымахуэ чемпионатыр иухыным джэгугъуищ къэнэжауэ арами, абы кърикIуэнур жыжьэуи наIуэкъым. Псори нэхъри зэхагъэзэрыхьыжащ щэбэтымрэ тхьэмахуэмрэ иужьу зэхэта зэIущIэхэм.
ЯпэщIыкIэ «Школ №31-РусГидро»-м и командэр пэлъэщакъым къыкIэрыху гупым пэгъунэгъу дыдэ Прохладнэ и «ГорИс-179 Кавказкабель»-м. бжыгъэр къызэIуамыхауэ а зэIущIэр иухащ. Абы къикIырт зэхьэзэхуэм бжьыпэр щызыIыгъ «Къэхъуным» иджы школакIуэхэр очкоищкIэ къыкIэрыхуу. АрщхьэкIэ къыкIэлъыкIуэ махуэм ахэр зэхуэдэ ищIыжащ. Иужьрей джэгугъуитIым очкоитху игъэкIуэду турнир таблицэм хэпщIыкIыу къыщекIуэтэха «Звезда»-м зыкъызэкъуихыжри, пашэр хигъэщIащ.
«Къэхъунымрэ» «Школ №31-РусГидро»-мрэ зэрылъэпэрэпар къыкIэлъыкIуэхэм Iэзэу къагъэсэбэпащ, я хьэрхуэрэгъухэр хагъащIэри. Иджыпсту турнир таблицэм япэ увыпIитхур щызыIыгъ дэтхэнэми Iэмал къыху— къуэкIащ Къэбэрдей-Балъкъэрым футболымкIэ и щIымахуэ чем-пион хъуну. Абы зэхьэзэхуэр нэхъри удэзыхьэх ещI.
Ардыдэр пхужыIэнущ гуп нэхъыщхьэм хагъэкIынухэ- ми ятеухуауэ. Апхуэдэ шынагъуэ командэ зыхыблым иджыпсту къащхьэщытщ.
Нэхъ IупщIу щытыр гъуащхьауэхэм я зэпеуэращ. Абы быдэу пашэныгъэр щиIыгъщ «Школ №31-РусГидро»-м и пашэ Апажэ Чэрим.
Иджы щыгъуазэ фыхуэтщIынщ Къэбэрдей-Балъкъэрым футболымкIэ и щIымахуэ чемпионатым иужьу щызэхэта зэIущIэхэм кърикIуа бжыгъэхэм. Мис ахэр: «Школ №31-РусГидро» (Налшык) — «ГорИс-179 Кавказкабель» (Прохладнэ) — 0:0, «Къулъкъужын-Тэрч» (Къулъкъужын) — «Автозапчасть» (Бахъсэн) — 1:1, «Ансар» (Налшык) — «Спартак-Налшык-Д» (Налшык) — 2:4, «Велес» (Къэрэгъэш) — «Спартак» (Налшык) — 1:0, «Спартак-Налшык-2000» (Налшык) — «Шагъдий» (Зеикъуэ) — 2:0, «Спартак» (Налшык) — «ЛогоВАЗ» (Бабугент) — 0:1, «Звезда» (Налшык) — «Къэхъун» (Къэхъун) — 2:0, «Мурбек» (Налшык) — «Союз-Сэрмакъ» (Налшык) — 1:1.
Хьэтау Ислъам.
